open-index/open-wikipedia-markdown huggingface dataset:
Կարմիր արշալույսների փողոց (Դոնի Ռոստով)

**Կարմիր արշալույսների փողոց** (), փողոց Ռուսաստանի Դոնի Ռոստով քաղաքում` 46 հայտնի շենքերով։ Գտնվում է Նիժնեբուլվարնայա, Սեդովի, Պետրոսի, Ազովի փողոցների և Բոգատյանովսկի զառիվայր պողոտայի կողքին։

## Պատմություն
Կարմիր արշալույսների փողոցը գտնվում է Դոնի աջ դարափին։ Այն սկսվում է Փոքր պողոտայի (այժմ` Չեխովի պողոտա) մոտ և ավարտվում Տեատրալնի պողոտայի (նախկին Նախիջևանի սահմանագիծ) մոտ։ Նախկինում այն կոչվում էր Եկատերինայի փողոց և այս անունը ստացել էր Եկատերինա Երկրորդ կայսրուհու պատվին։ Փողոցը գտնվում էր ռուս մեկ այլ ինքնակալի` Պետրոս Առաջինի անվան փողոցից ոչ հեռու։

Եկատերինայի թոռը` կայսր Ալեքսանդր Առաջինը, որին նա պատրաստում էր որպես իր իրավահաջորդի, Ռոստովին օգնել է դառնալու քաղաք` 1806 թվականին հաստատելով նրա հատակագիծը և զինանշանը։ Այդ ժամանակվանից Ռոստովն արդեն պաշտոնապես հիշատակվում է որպես քաղաք` ստանալով իրեն հասանելիք գավառական հիմնարկությունները իրենց հաստիքներով և գանձարանով։

Փողոցը Եկատերինա կայսրուհու անունով կոչվել է մինչև 1925 թվականը։
մինի|Դոնի Ռոստով (մինչև 07.11.1917)։ Պարամոնովի ալրաղացը
1925 թվականի ապրիլի 8-ին փողոցների վերանվանումների հանձնաժողովը որոշել է փոխել Եկատերինայի փողոցի անունը, և այն վերանվանվել է Նադեժդա Կրուպսկայայի անունով։

1930 թվականին Դոնի Ռոստովում տեղի ունեցավ մի իրադարձություն, որը ստիպեց վերանվանել ոչ միայն Կրուպսկայայի փողոցը, այլև Մելնիչնի զառիվայրը (նախկին Պոսոխովսկոյ)։

Պարամոնովի նախկին ալրաղացի փակ արտադրական տարածքներում պայթում է ալյուրի փոշին։ Ուժեղ հրդեհը կլանում է ամբողջ շինությունը։ Ալրաղացն ավերվում է գրեթե հիմնովին։ Հսկայական հրդեհը հաջողվում է մարել ոչ անմիջապես։ Մարդկանց փլատակների տակից հանում է ամբողջ Ռոստովը։

Ի հիշատակ այս ողբերգության ոչ միայն Մելնիչնի զառիվայրն է դառնում Փետրվարի 7-ի նրբանցք (ողբերգության ամսաթիվը), այլև նախկին Եկատերինայի, այնուհետև Կրուպսկայայի փողոցը սկսում է կոչվել Կարմիր արշալույսների փողոց։

## Գրականություն
* Вера Волошинова. Ростов -на-Дону: улица Красных Зорь// газета «Молот». — 14.09.2012. №№ 131-132 — с. 6.

## Ծանոթագրություններ

## Աղբյուրներ
* Старые названия ростовских улиц
* Ростовские купцы.
* РОСТОВ КУПЕЧЕСКИЙ 

Կատեգորիա:Դոնի Ռոստովի փողոցներ
Սել (այլ կիրառումներ)

**Սել**, կարող է վերաբերել՝
* Սել - գյուղ Արևմտյան Հայաստանում, Վանի վիլայեթի Վանի գավառում
* Սել - համայնք Ֆրանսիայում, որը գտնվում է Միջին Պիրենեյան մարզի Արյեժ գավառում
* Սել - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
Սելզյա (այլ կիրառումներ)

**Սելզյա**, կարող է վերաբերել՝
* Սելզյա - գետ Ռուսաստանում, Մեզենի վտակը
* Սելզյա - գետ Ռուսաստանում, Վաշկայի վտակը
Պիոս VIII

**Պիոս VIII** (, , , աշխարհիկ կյանքում՝ **Ֆրանչեսկո Սավերիո գրաֆ Կաստիլոնի**), Հռոմի Պապ 1829 թվականի մարտի 31-ից մինչ 1830 թվականի նոյեմբերի 30-ը։

## Վաղ տարիներ
Ֆրանչեսկո Սավերիո Կաստիլիոնին ծնվել է 1761 թվականի նոյեմբերի 20-ին Չինգոլիում։ Եղել է Սավերիո Կաստիլիոնիյի  և Սանսի Հիսլերիյի 8 երեխաներից երրորդը։ Նա ստացել է աստվածաբանական և իրավաբանական կրթություն, իսկ 1800 թվականին Պիոս VII նրան նշանակեց Մոնտալտո Ուֆուգոյում եպիսկոպոս, որից հետո նա հրաժարվեց հավատարմության երդում տալ Նապոլեոնին, նրան ձերբակալեցին և տեղափոխեցին Մանտովա։ Սակայն 1816 թվականին Ֆրանսիայի պարտությունից հետո ազատ է արձակվել և նշանակվել Սանտա-Մարիա-ին-Տրասպոնտինի կարդինալ-քահանա և Չեզենի եպիսկոպոս, իսկ 1821 թվականին՝ Ֆրասկատիի կարդինալ-եպիսկոպոս։

## Ընտրություն
Լևոն XII պապի մահից հետո 1829 թվականին Կաստիլոնին դարձավ հաջորդ թեկնածուն, թեև բոլորին հայտնի էր նրա առողջական վատ վիճակի մասին։ Դեռ նախորդ կոնկլավի ժամանակ նա եղել է թեկնածուներից մեկը, և Լևոն XII անգամ ասել է, որ Կաստիլիոնը «մի գեղեցիկ օր կդառնա Պիոս VIII»: Արդյունքում նա ընտրվեց Լևոն XII փոխարինող և վերցրեց հենց այս անունը։
## Պապություն
[150px|thumb|слева|Պիոս VIII [Սուրբ Պետրոսի տաճար|Սուրբ Պետրոսի տաճարում]]
Պիոսը շարունակեց իր նախորդի՝ Լևոն XII սկսած գործը։ 1829 թվականի մայիսի 24-ին նա հանդես եկավ Traditi Humilitati Nostrae պապական կոնդակով, որում պապը՝ որպես քրիստոնեական աշխարհի հոգևոր առաջնորդ, հաստատեց պապական ուսմունքի գերակայությունը և դատապարտեց իտալացի հեղափոխականների գաղտնի կազմակերպությունները՝ այսպես կոչված կարբոնարները։

## Աստվածաշնչի թարգմանություններ
Ինչ վերաբերում է Աստվածաշնչի թարգմանություններին, Պիոսը իր կոնդակում գրել է.

1830 թվականի մարտի 25-ին «Litteris Altero» կոնդակում պապը դատապարտեց մասոնական գաղտնի հասարակությանը և մոդեռնիստական Աստվածաշնչի թարգմանությունները։
## Մահ
Պիոս VIII մահացել է 1830 թվականի նոյեմբերի 30-ին 69 տարեկան հասակում Հռոմի Քուիրինալյան պալատում։ Պարոն Ագոստինո Քիջին՝ հանգուցյալ պապի ժամանակակիցը և նրա խմբի անդամը գրի է առել իր օրագրում.

## Ծանոթագրություններ

## Արտաքին հղումներ
* 
* Pope Pius VIII (Catholic Encyclopedia)
Կոմիքսների մեծագույն չարագործներն ըստ IGN-ի

**Կոմիքսների մեծագույն չարագործներն ըստ IGN-ի,** ()՝  կոմիքսների չարագործների վարկանիշը, ձևավորված IGN անկախ խոշոր ինտերնետ-պորտալով։ Ցանկում ներկայացված են կոմիքսների ամենահայտնի բացասական կերպարներն ըստ IGN-ի։ Նաև գոյություն ունի «Կոմիքսների 100 լավագույն հերոսներն ըստ IGN-ի» վարկանիշը։

## Ցուցակ

## Արտաքին հղումներ
* Պաշտոնական կայք IGN
* Top 100 Comic Book Villains — IGN

Կատեգորիա:Կոմիքսների կերպարներ
Անմահության բարձունք (Բելայա Կալիտվա)

**«Անմահության բարձունք»** (), հուշահամալիր Ռուսաստանի Դաշնության Ռոստովի մարզի Բելայա Կալիտվա քաղաքի Աթաևո գյուղում, Սևերսկի Դոնեց գետի աջ ափին։ Հուշահամալիրը հիմնադրվել է 1967 թվականին։

## Պատմություն
«Անմահության բարձունք» համալիրը նվիրված է 8-րդ կովկասյան կորպուսի 112-րդ բաշկիրական հեծելազորային դիվիզիայի ռազմական հեծելազորային էսկադրոնի մարտիկներին։ Էսկադրոնը ղեկավարել է լեյտենանտ Աննակլիչ Աթաևը։

1943 թվականի հունվարին, Բելայա Կալիտվայի համար մղվող ազատագրական մարտերի ընթացքում, էսկադրոնի մարտիկները, ամրանալով շրջակա տարածքում առանձնացող բարձունքին, մարտնչում էին հետևակային գումարտակի դեմ, որն օգտագործում էր ինքնաձիգներ և ուներ տասը տանկի, հրետանու և ականանետների աջակցություն։ Դրանով նրանք ծանրակշիռ ավանդ ունեցան քաղաքը ֆաշիստներից բարեհաջող ազատագրելու գործում։

Լեյտենանտ Աննակլիչ Աթաևը ԽՍՀՄ Գերագույն խորհրդի նախագահության որոշմամբ հետմահու արժանացել է Խորհրդային Միության հերոսի կոչման, իսկ ստորաբաժանման նրա ենթակաները նույնպես հետմահու ստացել են Հայրենական պատերազմի I աստիճանի շքանշաններ։

Սկզբնապես հուշարձանն ուներ երեք հուշակոթողի ու հավերժական կրակի տեսք։ Ավելի ուշ` Հայրենական մեծ պատերազմում տարած հաղթանակի 40-ամյակի կապակցությամբ հուշակոթողների միջև տեղադրվեց սգացող Մայր Հայրենիքի քանդակը` դափնե պսակը ձեռքին։ Պատի կիսաշրջանին տեղադրված են հուշասալիկներ, որոնց վրա փորագրված են հերոսների անունները, իսկ ամբողջ հուշահամալիրի երկանքով գրված է հետևյալ մակագրությունը. «Նահատակվածների հիշատակին արժանի եղեք»։

## Արտաքին հղումներ
* «Անմահության բարձունք»
* «Անմահության բարձունք» համալիրը Վիքիքարտեզում

Կատեգորիա:Ռոստովի մարզի հուշարձաններ
Լեգիա ՖԱ

**Լեգիա Վարշավա** (լեհ.՝ Legia Warszawa), լեհական ֆուտբոլային ակումբ Վարշավայից։ Լեգիան Լեհաստանի ամենահաջողակ ֆուտբոլային ակումբներից է։ Իր պատմության մեջ ակումբը 12 անգամ հաղթել է Լեհաստանի առաջնությունը, ռեկորդային 18 անգամ՝ Լեհաստանի գավաթը և 4 անգամ՝ Լեհաստանի սուպերգավաթը։ Տնային խաղերն անցկացնում է Յուզեֆ Պիլսուդսկու անվան Լեհական զորքի մարզադաշտում։

Լեգիան հիմնվել է 1916 թվականի մարտի 5-ից 15-ը ընկած ժամանակահատվածում որպես Առաջին աշխարհամարտի արևելյան ռազմաճակատում լեհական զորքի գլխավոր ֆուտբոլային ակումբ։ Պատերազմից հետո՝ 1920 թվականի մարտի 14-ին թիմը վերսկսեց գործունեությունը Վարշավայի մի սպայերի խաղատանը որպես *Wojskowy Klub Sportowy Warszawa:* Այն վերանվանվեց Լեգիա 1923 թվականին՝ տեղական Կորոնա ակումբի հետ միանալուց հետո։ Լեգիան դարձավ լեհական բանակի պաշտոնական ֆուտբոլային ակումբը՝ կոչվելով «*Wojskowy Klub Sportowy Legia Warszawa*»։

Մինչև 2004 թվականի ապրիլի 8-ին Լեգիան պատկանում էր Pol-Mot հոլդինգին, իսկ 2004 թվականի ապրիլի 8-ից 2014 թվականի հունվարի 9-ը՝ ԶԼՄ-ների համախմբություն ITI Group-ին։ Ներկայումս թիմի տերերն են Դարիուս Միոդուսկին (60%), Բոգուսլավ Լեսնոդորսկին (20%) և Մասիեյ Վանձելը (20%)։ Վերջինս նաև ակումբի նախագահն է։
[thumb|250px|Լեգիա Վարշավա ([2014)]]
## Նվաճումներ
### Տեղական
* **[[Էքստրակլաս|Լեհաստանի առաջնություն (Էքստրակլաս)]].**
** **Հաղթող (15).** 1955, 1956, 1969, 1970, 1994, 1995, 2002, 2006, 2013, 2014, 2016, 2017, 2018, 2020, 2021
** 2-րդ տեղ (12). 1960, 1968, 1971, 1985, 1986, 1993, 1996, 1997, 2004, 2008, 2009, 2015
** 3-րդ տեղ (12). 1928, 1930, 1931, 1961, 1972, 1988, 1999, 2001, 2005, 2007, 2011, 2012
* **[[Լեհաստանի գավաթ]].**
** **Հաղթող (20).** 1955, 1956, 1964, 1966, 1973, 1980, 1981, 1989, 1990, 1994, 1995, 1997, 2008, 2011, 2012, 2013, 2015, 2016, 2018, 2023
** Եզրափակչի մասնակից (6). 1952, 1969, 1972, 1988, 1991, 2004
* **[[Լեհաստանի սուպերգավաթ]].**
** **Հաղթող (5).** 1989, 1994, 1997, 2008, 2023
** Եզրափակչի մասնակից (7). 1990, 1995, 2006, 2012, 2014, 2015, 2016
* **[[Էքստրակլասի գավաթ|Լեհաստանի Լիգայի գավաթ]].**
** **Հաղթող (1).** 2002
** Եզրափակչի մասնակից (2), 2000, 2008

### Եվրոպա
* **[[ՈՒԵՖԱ Չեմպիոնների Լիգա]]:.**
** Կիսաեզրափակիչ (1). 1970
** Քառորդ եզրափակիչ (2). 1971, 1996
** Խմբային փուլ (1). 2016
* **[[ՈՒԵՖԱ Գավաթի Հաղթողների Գավաթ]].**
** Կիսաեզրափակիչ (1). 1991
** Քառորդ եզրափակիչ (2). 1965, 1982
* **[[ՈՒԵՖԱ Եվրոպայի Լիգա|ՈՒԵՖԱ Եվրոպա Լիգա]]:**
** Խմբային փուլ (2). 2014, 2016
** 1/16 եզրափակիչ (3). 2012, 2015, 2017

## Հայտնի ֆուտբոլիստներ

* Ինյակի Աստիս
* Արթուր Բորուց
* Լուկաշ Ֆաբիանսկի
* Կամիլ Գրոսիցկի
* Միխալ Պազդան
* Թոմաշ Նեցիդ

## Մարզադաշտ
[thumb|center|600px|[Լեհական զորքի մարզադաշտ]]

## Արտաքին հղումներ
* Լեգիայի պաշտոնական կայքը
* Լեգիա Վարշավա (90minut.pl)
* Լեգիայի պաշտոնական Տվիտերի էջը
* Լեգիան transfermarkt-ում
* Լեգիան soccerway.com կայքում
* Լեգիան futbol24.com կայքում
* Լեգիան soccerbase-ում

Կատեգորիա:Վարշավա
Կատեգորիա:1916 հիմնադրումներ
Կատեգորիա:1916 հիմնադրումներ Լեհաստանում
Շիռլի Բռեներ

**Շիրլի Բրեներ** (, ), իսրաելա-ամերիկյան դերասանուհի, կինոպրոդյուսեր, հեռուստավար, արվեստի գիտակ, գրող։

## Կենսագրություն
Շիրլի Բրեները ծնվել է 1978 թվականի սեպտեմբերի 24-ին Հայֆայում (Իսրայել), մարզիկ՝ Դեննի Բրեների և դերասանուհի՝ Սմադար Բրեների ընտանիքում։

Շիրլին մեծացել է Լոս Անջելեսում (Կալիֆոռնիա, ԱՄՆ) և Լոնդոնում (Անգլիա, Մեծ Բրիտանիա)։

## Կարիերա
1994 թվականին Շիրլին առաջնաելույթ է ունեցել՝ «Զինված ու անմեղ» ֆիլմում խաղալով գեղեցկության թագուհու դերը։ 2009 թվականին «Ժամանակավորապես հղի» ֆիլմում խաղաց Բրիթնիի դերը։ 2011 թվականին դարձել է Beverly Hills Film Festival-ի դափնեկիր։ Ընդամենը Բրեները խաղացել է 59 ֆիլմերում և հեռուստասերիալներում։

2006 թվականից Շիրլին զբաղվում է պրոդյուսերական աշխատանքով և մինչ այժմ հեղինակել է արդեն 7 ֆիլմ։

Շիրլին հանդիսանում է նաև հեռուստավար, արվեստի գիտակ և գրող։

## Անձնական կյանք
2004 թվականից Շիրլին ամուսնացած է Բրյուս Ռուբենշթեյնի հետ։ Ամուսիններն ունեն 2 աղջիկ՝ Միլա Բրեներ Ռուբենշթեյն (2005 թվականի փետրվարին ծնված) և Ջուրնի Էլ Ռուբենշթեյն (2012 թվական փետրվարի 4)
## Ծանոթագրություններ

## Արտաքին հղումներ
* Официальный сайт Ширли Бренер 
* 

Կատեգորիա:Անձինք այբբենական կարգով
Կատեգորիա:Հայֆա քաղաքում ծնվածներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի գրողներ
Կատեգորիա:Ամերիկացի հաղորդավարուհիներ
Սելիա (այլ կիրառումներ)

**Սելիա**, կարող է վերաբերել՝
* Սելիա - Լատվիայի 5 պատմական մարզերից մեկը
* Սելիա - քաղաք և համայնք Իսպանիայում
Սելմա (այլ կիրառումներ)

**Սելմա**, կարող է վերաբերել՝
* Սելմա - գետ Ռուսաստանում
* Սելմա - ռեժիսոր Ավա Դյուվերնեյի ամերիկյան պատմական ֆիլմ
Տաղտկալի մարդը (ֆիլմ)

**«Տաղտկալի մարդը»** (),  ֆրանսիական կատակերգություն, որը 1973 թվականին նկարահանել է Էդուար Մոլինարոն՝ Ֆրանսիս Վեբերի «Կոնտրակտ» պիեսի հիման վրա։ 2008 թվականի Ֆրենսիս վեբերը նկարահանեց ֆիլմի վերամշակված տարբերակը ։ Ֆիլմի ամերիկյան տարբերակը դուրս է եկել 1981 թվականին և կոչվում է **Մտերիմ ընկեր** (): Կա նաև ֆիլմի հնդկական տարբերակը, որը նկարահանվել է 2012 թվականի և կոշվում է «Bumboo»:

## Սյուժե
Վաղ առավոտյան Փարիզում պայթյուն որոտաց՝ պայթել է Սիթրոեն DS - ը, որը պատկանում է մեծամասշտաբ կաշառակերության գործով կարևոր վկայի։ Վկան չի տուճել, քանի որ ղեկին եղել է դռնապանը, ով փորձում էր տեղափոխել սխալ կայնված մեքենան։ Բացի բակ մաքրողից տուժել է նաև մեքենան ականապատած վարձու մարդասպանը, ում վերացրել են, քանի որ չի կատարել հանձնարարությունը։ Գործը ավարտելու համար կանչել են պրոֆեսիոնալ վարձու մարդասպան Ռալֆ Միլանին։

Վկան վկայություն պետք է տա Մոնպելիե քաղաքի Արդարադատության Պալատում։ Չստացված մահափորձից հետո ընդունվել են անվտանգության բոլոր միջոցները՝ համարյա ամբողջ քաղաքը պատված է ոստիկաններով և ժանդարմներով, ճանապարհների ստուգվում են բոլորի փաստաթղթերը… բայց Ռալֆ Միլանի համար վաղուց հյուրանոցում պատվիրված է համար, որի լուսամուտը Արդարադատության Պալատի մուտքի դիմաց է։ Միլանը ունի մեծ ճամպրուկ, որը չվստահեց միջանցքայինին, քանի որ այնտեղ ծալվող հրացան է՝ օպտիկական դիտակետով։ Մինչ վկային կբերեն, Միլանը ունի երկուսուկես ժամ և նա դանդաղ հավաքում է հրացանը։

Այդ ժամանակ Միլանի հարևան կից սենյակում կոմիվոյաժոր(շրջիկ գործակալ) Ֆրանսուա Փինյոնը զանգում է իր գրեթե նախկին կնոջը, ով հեռացել է հոգեբույժի հետ։ Հանդիպման առաջարկին մերժում ստանալով էմոցիոնալ Ֆրանսուան գնում է լոգարան և կախվում է ջրատար խողովակից։ Բայց քանի որ «Տաղտկալի մարդը» քրեական մարտաֆիլմ չէ, այլ կոմեդիա, խողովակը չդիմանալով պոկվում է և Ֆրանսուան ողջ է մնում։ Միջանցքայինը նրան գտնում է լրիվ հուսալքված, նստած պայթած խողովակից հոսող ջրի տակ և վախեցած կանչում է Միլանին։ Միլանը դուրս է հանում Ֆրանսուային և համոզում միջանցքայինին, որ չդիմի ոստիկանութուն։ Դա հասկանալի է՝ Միլանին ոստիկանների հետ հանդիպում պետք չէ։

Բնավորության կռվում երկաթե Միլանը զիջում է տաքարյուն և նյարդային Փինյոնին, և ահա վարձու մարդասպանը ստիպված է զանգել նրա կնոջը։ Նա խոսում է նույն հոգեբանի հետ, ում մոտ գնացել է Ֆրանսուայի կինը։ Դա և դարձավ Միլանի կանխորոշված ճակատագիրը…

## Դերերում
* Լինո Վենտուրա -  *Ռալֆ Միլան*
* Ժակ Բրել -  *Ֆրանսուա Փինյոն*
* Каролин Селье -  *Լուիզա Փինյոն*
* Жан-Пьер Дарра -  *բժիշկ Ֆուքս*
* Նինո Կաստելնուվո -  *միջանցքային*
* Քսավյե Դեպրա -  *Լուի Ռանդոնի*
* Ժան - Լուի Թրիսթան -  *հյուրանոցի տեսուչ*
* Անդրե Վառլադի -  *ամերկացի ինքնաարգելակիչ*
* Ժան Ֆրանվայլ -  *բեռնատարի վարորդ*
* Պյեր Կոլլե -  *մսավաճառ*
* Արլետ Բալկի -  *հիվանդ*
* Էրիկ Վասբեր -  *ավտոարշավորդ*
* Ֆրանսուա Դյուրեկ -  *Ֆելիքս, նախկին զոհ*
* Անժելա Կարդիլե -  *ապագա մայր*
* Էդուարդ Մոլինարո -  *բարմեն*

## Ծանոթագրություններ

Կատեգորիա:Իտալական ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիայում նկարահանված ֆիլմեր
Կատեգորիա:Ֆրանսիական ֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:1973 ֆիլմեր
Կատեգորիա:Ֆիլմեր ինքնասպանության մասին
Կատեգորիա:1970-ականների ֆրանսիական ֆիլմեր
Կատեգորիա:1970-ականների ֆրանսերեն ֆիլմեր
Գորանա (Աբխազիա)

**Գորանա** (Աբիձա, մինչև 1948 թվականը՝ Ծուգուրովկա, վրացերեն՝ გორანა), գյուղ Աբխազիայի Սուխումի շրջանում, Սուխումից 10 կմ հյուսիս։ Գտնվում է ծովի մակարդակից 320 մետր բարձրության վրա։

## Բնակչությունը
1959 թվականի տվյալներով, գյուղում բնակվում էր 181 մարդ, հիմնականում հայեր, իսկ 1989 թվականին՝ 104 մարդ, կրկին հայեր։

Բնակիչներն զբաղվում են ծխախոտի և թեյի մշակությամբ, այգեգործությամբ և անասնապահությամբ։ Գյուղն ուներ հայկական տարրական դպրոց։

Հիմնադրել են Տրապիզոնից գաղթած համշենահայերը՝ 1887 թվականին։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Արմենուհի Կյուրեղյան

**Արմենուհի Ստեփանի Կյուրեղյան** (), հայ մաթեմատիկոս, քաղաքական գործիչ, ՀՀ ԱԺ 6-րդ գումարման պատգամավոր (ՀՅԴ, «ՀՅԴ» խմբակցություն)։ Ֆիզիկամաթեմատիկական գիտությունների թեկնածու, դոցենտ։

## Կենսագրություն
Ծնվել է 1963 թվականի օգոստոսի 26-ին Վանաձորում։

2006 թվականից ՀՅԴ կուսակցության անդամ է։

### Կրթություն
1984 թվականին ավարտել է Երևանի պետական համալսարանի կիրառական մաթեմատիկայի ֆակուլտետը։ 1988 թվականին ավարտել է ՀՀ ԳԱԱ հաշվողական կենտրոնի ասպիրանտուրան։ Ֆիզիկամաթեմատիկական գիտությունների թեկնածու, դոցենտ։

### Աշխատանքային գործունեություն
1988-1992 թվականներին եղել է ՀՀ ԳԱԱ հաշվողական կենտրոնի գիտաշխատող, 1992 թվականից աշխատում է Վանաձորի պետական մանկավարժական ինստիտուտի ինֆորմատիկայի ու տնտեսագիտամաթեմատիկական մեթոդների ու մոդելավորման ամբիոնում որպես դոցենտ։ 1993-2000 թվականներին աշխատել է ՀՀ սոցիալական ապահովության պետական ծառայության Վանաձորի տարածքային բաժնի նպաստների բաժնի վարիչ։ 2016-2017 թվականներին եղել է Վանաձորի ավագանու անդամ։

### Հասարակական գործունեություն
1997 թվականից եղել է Համալսարանական կրթությամբ կանանց ասոցիացիայի Վանաձորի մասնաճյուղի քարտուղար, ապա՝ փոխնախագահ, նախագահ։ 2004 թվականից Համալսարանական կրթությամբ կանանց ասոցիացիային կից Կանանց լիդերության բարձրագույն դպրոցի ղեկավարն է։ 2005 թվականից աշխատում է որպես Քաղաքացիական նախաձեռնությունների Լոռու մարզային կենտրոնների ղեկավար։

* 2017 թվականի ապրիլի 2-ին Հայաստանի Հանրապետության խորհրդարանական ընտրությունների արդյունքում ընտրվել է Հայաստանի Հանրապետության Ազգային Ժողովի 6-րդ գումարման պատգամավոր՝ ՀՅԴ համապետական ընտրական ցուցակով։ ՀՀ ԱԺ 6-րդ գումարման Գիտության, կրթության, մշակույթի, երիտասարդության և սպորտի հարցերի մշտական հանձնաժողովի անդամ է։

## Աշխատություններ
Երկու ուսումնական ձեռնարկի, մասնագիտական 30 հոդվածի հեղինակ է։

## Ընտանիք
Ամուսնացած է, ունի երեք զավակ։

## Ծանոթագրություններ

Կատեգորիա:ԵՊՀ կիրառական մաթեմատիկայի ֆակուլտետի շրջանավարտներ
Կատեգորիա:Հայ մաթեմատիկոսներ
Կատեգորիա:Մաթեմատիկոսներ այբբենական կարգով
Կատեգորիա:ՀՀ ԱԺ 6-րդ գումարման պատգամավորներ
Կատեգորիա:Ֆիզիկամաթեմատիկական գիտությունների թեկնածուներ
Կատեգորիա:Դոցենտներ
Կատեգորիա:ՀՅԴ անդամներ
Կատեգորիա:Հայ քաղաքական գործիչներ
Կատեգորիա:Հայ հասարակական գործիչներ
Բուլղարերենի այբուբեն

thumb|200px|thumb|աջից|Բուլղարական այբուբենը
**Բուլղարերենի այբուբեն** (), Բուլղարիայի պաշտոնական լեզվում՝ բուլղարերենում օգտագործվող գիրը, որը հիմնված է կիրիլիցայի վրա։ Համարվում է կիրիլիցայի տարատեսակներից մեկը։

Բուլղարերեն տեքստերը երբեմն ռոմանիզացված են` գրված լատինական այբուբենով՝ կիրիլիցայով կարդալ չկարողացողների համար։ Ի տարբերություն ռուսաց այբուբենի՝ բուլղարական գրերում բացակայում են **Ы, Э** և **Ё** տառերով։

## Տարբերվող տառեր
Ի տարբերություն ռուսերենի՝ բուլղարերենում կան նաև հետևյալ տառերը․
* **Е** տառը միշտ հանդես է գալիս, որպես ձայնավոր հնչյուն [ɛ] (ի տարբերություն ռուսերենի, որում կա **Э** տառ).
* **Щ** տառն արտասանվում է **ШТ,** իսկ որոշ դեպքերում նաև **ШИ**։ Այնտեղ «и»-ն արտասանվում է ռուսերենի «ы»-ի նմանությամբ։
* **Ъ** տառը բուլղարերենի ամենակարճ ձայնավոր հնչյունն է, որը հանդես է գալիս շեշտված և չշեշտված ձևերով։
* **Я** և **Ю** տառերը և համապատասխան հնչյունները ի տարբերություն ռուսերենի բաղաձայններից հետո արտասանվում է փափուկ (ի դեմս *-тья* և *-тя* կամ*-тью* և *-тю*, ածանցների)։
* **Ь** տառը հանդիսանում է բացառիկ ֆոնետիկ գործիք։ Այն բուլղարերենի երրորդ ամենափափուկ ձայնավորն է՝ **О-**ից և **Е**-ից հետո։ Բավականին նման է **Й** հնչյունին՝ հնչյունաբանության տեսանկյունից։
* **ДЖ-ն** արտասանվում է [ʤ] (**ДЗ** տառակապակցության նմանությամբ)։ Այն կազմված է երկու անկախ տառերից՝ [d] և [ʒ]։

## Տես նաև
* Ուկրաիներենի այբուբեն
* Կիրիլիցա

## Ծանոթագրություններ

Կատեգորիա:Այբուբեններ
Ռոստովի (Վարշավայի) համալսարանի վարչական մասնաշենք

**Ռոստովի (Վարշավայի) համալսարանի վարչական մասնաշենք** (), շենք Դոնի Ռոստովում, որը կառուցվել է 1897 թվականին։ Ի սկզբանե մտնել է Նիկոլաևյան հիվանդանոցի շինությունների համալիրի կազմի մեջ։ 1915 թվականից շենքում տեղավորված է եղել Վարշավայի համալսարանի բժշկական ֆակուլտետը, որը տարհանվել էր Լեհաստանի մայրաքաղաք Վարշավայից։ Ներկայումս շենքում տեղակայված է Ռոստովի պետական բժշկական համալսարանի վարչական մասնաշենքը։ Ռոստովի (Վարշավայի) համալսարանի վարչական մասնաշենքն ունի մշակութային ժառանգության տարածաշրջանային նշանակության օբյեկտի կարգավիճակ։

## Ճարտարապետություն
Շենքի նախագծի հեղինակը ենթադրաբար եղել է ճարտարապետ Նիկոլայ Մատվեևիչ Սոկոլովը։ Աղյուսե երկհարկանի շենքն ունի մետաղական թեք տանիք։ Ճակատները սվաղած չեն։ Գլխավոր ճակատը դուրս է գալիս Նախիջևանի նրբանցք։ Կողքերից առանձնանում են երկու ատտիկոսներով երկու ելունները։ Ճակատի հարկերի բաժանումն ընդգծվում է միջհարկային գոտիով։ Պատերը շարված են կոպտատաշ քարից։ Առաջին և երկրորդ հարկերի լուսամուտատեղերն ունեն տարբեր ձևեր։ Նրանք զարդարված են զարդաքիվերով, պարակալներով և կողպեքային քարերով։ Երկրորդ հարկի կողային ելունների պատուհանները ձևավորված են զույգ որմնսյուներով, որոնք ունեն կամարաղեղներ և աղեղնաձև քիվ։ Շենքն ունի հատակագծային բարդ ուրվագիծ։ Շինությունն ունի հատակագծման միջանցքային համակարգ` սենյակների երկկողմանի դասավորությամբ։
250px|մինի|ձախից

## Հուշատախտակներ
1984 թվականին շենքի պատին տեղադրվել է հուշատախտակ հետևյալ գրությամբ.

## Ծանոթագրություններ

## Գրականություն
* 

Կատեգորիա:Դոնի Ռոստովի շենքեր և կառույցներ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Ռուսաստանի մշակութային ժառանգություն
Overdose (սինգլ)

"**Overdose**", հարավկորեական EXO բոյ բենդի երգը, որը թողարկվել է իրենց երկրորդ «Overdose» մինի ալբոմի համար։ Այն թողարկվել է կորեերեն և չինարեն տարբերակներով՝ S.M. Entertainment գործակալության կողմից 2014 թվականի մայիսի 7-ին։

## Նախապատմություն և թողարկում
Երգը թողարկվել է 2014 թվականի մայիսի 7-ին՝ մինի ալբոմի հետ միասին։

## Երաժշտական տեսահոլովակ
"Overdose" երգի կորեական և չինական տարբերակների երաժշտական տեսահոլովակները թողարկվել են 2014 թվականի մայիսի 6-ին։ Երաժշտական տեսահոլովակում  տղաները լաբիրինթոսում են և պարում են։ Երաժշտական հոլովակը հավաքել է 100 միլիոն դիտում 2016 թվականի մայիսի 5-ին՝ թողարկումից երկու տարի անց։

## Աջակցություն
EXO-K սկսել է ելույթ ունենալ երգով հարավկորեական երաժշտական ծրագրերում 2014 թվականի ապրիլի 11-ից, իսկ EXO-M-ը սկսել է ելույթ ունենալ երգով չինական  երաժշտական ծրագրում՝ "Global Chinese Music " ապրիլի 19-ին։

## Ընդունում
"Overdose" երգը առաջնաելույթ է կատարել Gaon ամենշաբաթյա թվային հիթ շքերթի երկրորդ հորիզոնականում և երկրորդ հորիզոնականը *Billboard* համաշխարհային թվային երգերի հիթ շքերթում։ Կորեական տարբերակի երգը զբաղեցրել է առաջին հորիզոնականը ութ անգամ, իսկ չինական տարբերակը՝ երկու անգամ։

## Առևտրային կատարում
Երգը վաճառվել է ավելի քան 1 միլիոն օրինակով մեկ տարվա ընթացքում։

## Հիթ շարքեր

### Ամենշաբաթյա հիթ շքերթներ

### Ամենամսյա հիթ շքերթներ

### Ամենամյա հիթ շքերթներ

## Վաճառքներ

## Ելույթներ
### Երաժշտական ծրագրերի մրցանակներ

## Ծանոթագրություններ

## Արտաքին հղումներ
* 
* 

Կատեգորիա:2014 երգեր
Կատեգորիա:Սինգլներ այբբենական կարգով
Իմերխևի

**Իմերխևի** կամ **Ախուրաշկուա** (աբխազերեն՝ Ахурашкуа, վրացերեն՝ იმერხევი), հայաբնակ գյուղ Աբխազիայի Գագրայի շրջանում, Գագրայից 27 կմ հյուսիս-արևմուտք։ Գտնվում է ծովի մակարդակից 350 մ բարձրության վրա։

## Բնակչությունը
1959 թվականի տվյալներով, գյուղն ուներ 186 բնակիչ, հիմնականում հայեր, իսկ 1989 թվականին՝ 24 բնակիչ, կրկին հայեր։

Բնակիչներն զբաղվում են ծխախոտի մշակությամբ, այգեգործությամբ, անասնապահությամբ, շերամապահությամբ և մեղվաբուծությամբ։ Գյուղն ուներ հայկական տարրական դպրոց։

Հիմնադրել են Չարշամբայից եկած հայերը` 1894 թվականին։

Նախկինում գյուղը կոչվել է Կովալևսկ, Կովալեցկի։ 1992 թվականին, Աբխազիայի կառավարության որոշմամբ, գյուղը վերանվանվել է Ախուրաշկուա։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Մարշա Քրոս

**Մարշա Էնն Քրոս** (, ), ամերիկացի հեռուստատեսային դերասանուհի, ավելի հայտնի է դոկտոր Քիբերլի Շոուի դերով «Մելռոուզ Փլեյս» (1992-1997 թթ.) սերիալից և Բրի վան դե Քամփի դերով «Հուսահատ տնտեսուհիները» (2004-2012 թթ.) հեռուստասերիալից։

## Կարիերա
Քրոսը հեռուստատեսությունում առաջնաելույթ է կատարել 1984 թվականին ցերեկային «Գիշերվա եզրին» սերիալում։ Հետո նա տեղափոխվել է Նյու Յորքից Լոս Անջելես, որտեղ սկսել է նկարահանվել հեռուստաֆիլմերի ոչ մեծ դերերում։ 1986 թվականին միացել է «Մեկ կյանք, ապրելու համար» սերիալի դերասանական կազմին, որում նկարահանվել է մինչ 1987 թվականը։ 1991 թվականին Քրոսսը հայտնվել է «Հանգիստ հանգրվան» ֆիլմում, ոչ մեծ դերով։

Քրոսին լայն ճանաչում է բերել խելագար բժշկուհի Քիմբերլիի դերը՝ Ահարոն Սթելինգի «Մելռոուզ Փլեյս» սերիալում։ Սկզբում սերիալներ պրոդյուսերները դերասանուհուն հրավիրում էին միայն մեկ էպիզոդի նկարահանումներին մասնակցելու համար, միայն թե հետագայում Քրոսսին որոշում են միացնել հիմնական կազմին։ Այն բանից հետո, երբ Քրոսսի հերոսը սպանվեց վերջին սեզոնում, նրա կարիերան անկում ապրեց, և նա հիմնականում հայտնվում էր հեռուստասերիալների էպիզոդներում, ինչպիսիններից է  «Սայնֆելդ», «Սփին սիթի», «Էլլի Մակբիլ» և «C.S.I.. Հանցագործության վայր»։ 2003 թվականին նա ստացել է երկրորդական դեր «Էվերվուդ» սերիալում, որում նկարահանվել է մեկ սեզոն։ Քրոսսը երբեք չի նկարահանվել ֆիլմում, նրա առաջին և միակ դերը մեծ էկրաններին, չհաշված մի քանի քիչ բյուջե ունեցողները, եղել է 1990 թվականին նկարահանված «Վատ ազդեցություն» անկախ թրիլերում։

2004 թվականին նա հաղթել է մի շարք այլ դերասանների ստանալով Բրի վան դե Քամփի դերը «Հուսահատ տնտեսուհիները» սերիալում։ Ծրագիրը մեծ ճանաչում ձեռք բերեց ԱՄՆ-ում, ինչպես նաև աշխարհում և դարձել է ամենախոշորը դերասանի կարիերայում։ 2005 թվականին նա ստացել է առաջադրում «Էմմի» մրցանակաբաշխությունում, սակայն պարտվել է Ֆելիսիթի Հաֆմանին, ինչպես նաև երեք անգամ առաջադրվել է «Ոսկե գլոբուս» մրցանակի համար, բայց ամեն անգամ նա պարտվել է իր հակառակորդներին։ Շոուն ավարտվել է 2012 թվականի մայիսին 8 սեզոններից հետո։ Շոուի ավարտի հետ միասին, Քրոսսը դադար է վերցրել և կարիերայում՝ կենտրոնանալով երեխաների դաստիարակության վրա։

2015 թվականին Քրոսսը վերադարձել է հեռուստատեսություն, հայտնվելով «Օրենք և կարգուկանոն. Հատուկ կորպուս» սերիալի էպիզոդներից մեկում, որից հետո իր վրա է վերցրել  «Կուանտիկո» սերիալի երկրորդական դերերից մեկը։

## Անձնական կյանք
Քրոսսը ծնվել է Մալբորոյում, Մասսաչուսեթս նահանգ։ Հայրը՝ Մարկ Քրոսս, մայրը՝ Ջենեթ Քրոսս։ Ունի երկու քույր, նրա քույր Էլեն Քրոսսսը երգերի հեղինակ և կատարող է։ Քրոսսն ապրել է դերասան Ռիչարդ Ջորդանի հետ 1985 թվականից մինչ 1993 թվականը՝ մինչ նրա մահը։ 2006 թվականին նա սկսել է հանդիպել միջնորդ Թոմ Մահոնի հետ, նրանց հարսանիքը տեղի է ունեցել 2006 թվականի հունիսի 24-ին։ 2006 թվականի սեպտեմբերին նա հայտնել է լրագրողներին, որ հղի է, 2007 թվականին ծնվել են երկվորյակներ Իդենը և Սավանաբը, նրա 45- ամյակից առաջ։

## Ֆիլմագրություն
### Հեռուստատեսություն

### Ֆիլմեր

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացիներ անգլիական սերմամբ
Վատ ազդեցություն (ֆիլմ)

**«Վատ ազդեցություն»** (), ամերիկյան թրիլեր, որի ռեժիսորն է Քուրտիս Հենսոնը։ Ֆիլմի պրեմիերան կայացել է 1990 թվականի մարտի 9-ին։

## Սյուժե
Մայքլը թուլակամ երիտասարդ ադմինիստրատորը, բարում նկատում է գրավիչ տղամարդու, որը շուտով անհետանում է։ Այդ գիշեր, Մայքլը հանդիպում է այդ անծանոթին պիրսում։ Նա ներկայանում է որպես Ալեքս, և նրանք երկուսով ժամանակ են անցկացնում անլեգալ ակումբում։ Նոր ընկերոջ ազդեցության ներքո Մայքլը կանգնում է հանցագործության սայթաքուն ճանապարհի վրա։ Փորձով դուրս գալ անբարոյական ընկերոջ ազդեցության տակից՝ նա իր վրա է վերցնում վտանգավոր անձի վրեժը։

## Դերերում
* Ռոբ Լոու - *Ալեքս*
* Ջեյմս Սպեյդեր - *Մայքլ Բոլլ*
* Լիզա Զեյն - *Քլեր*
* Քրիստիան Քլիմենսոն - *Փիսմո Բոլլ*
* Քեթլին Ուիլհոյթ - *Լեսլի*
* Թոնի Մաջո - *Փեթերսոն*
* Մարսիյա Քրոսս - Ռութ Ֆիլդինգ
* Ռոզալին Լենդոր - Բրիթ
* Սաննի Սմիթ - *մատուցողուհի*
* Փալմիր Լի Թոդ - *մերկ կին*
* Դևիդ Դուխովնի - *ակումբի հաճախորդ*

## Մրցանակներ և անվանակարգեր
* 1990 - *Mystfest* կինոփառատոնի մրցանակը լավագույն ֆիլմի համար - Քյորթիս Հենսոն
* 1990 - Դովել կինոփառատոնի մրցանակի թեկնածու - Քյորթիս Հենսոն

## Սաունդթրեք
* «SPIRITUAL HEALING» - կատարում է Toots խումբը
* «CORRUPTION» - կատարում է Թոմաս Մապֆումոն
* «HE GOT WHAT HE WANTED» - կատարում է Գեվին Ֆրայդին և The Man Seezer խումբը
* «THE HIGHWAY» - կատարում է The Nymphs խումբը
* «OUT OF THE RAIN» - կատարում է Էտա Ջեյմսը
* «BIRD BOY» - կատարում է Նանի Բասկոնչելոսը և The Bushdancers խումբը
* «ALMOST LIKE HEAVEN» - կատարում է Սքոթ Կոսսուն
* «ORANE» - կատարում է Les Negresses Vertes խումբը
* «N’SEL FIK» - կատարում է Չաբի Ֆադելին
* «DOWNTOWN» - կատարում է Լլոյդ Քոուլը
* «WHO’S LAUGHING NOW» - կատարում է Skinny Puppy խումբ

## Ծանոթագրություններ

## Արտաքին հղումներ
* 

Կատեգորիա:1990 ֆիլմեր
Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Արթուր Սաքունց

**Արթուր Սաքունց** (), հայ իրավապաշտպան, քիմիկոս, Հելսինկյան քաղաքացիական ասամբլեայի Վանաձորի գրասենյակի նախագահ։ Քիմիական գիտությունների թեկնածու (1992)։

## Կենսագրություն
Ծնվել է 1961 թվականի մայիսի 22-ին Աղջաքենդ գյուղում, Շահումյանի շրջան, Ադրբեջանական ԽՍՀ։ Ավարտել է Վանաձորի Վահան Տերյանի անվան թիվ 5 դպրոցը։

### Կրթություն
* 1978-1983 թվականներին սովորել և ավարտել է Երևանի պոլիտեխնիկական ինստիտուտի Վանաձորի մասնաճյուղը՝ ինժեներ-քիմիկոս մասնագիտությամբ։
* 1989-1992 թվականներին եղել է Ռուսաստանի գիտությունների ակադեմիայի Ա.Ն. Նեսմեյանովի անվան էլեմենտ-օրգանական միացությունների ինստիտուտի (ru) ասպիրանտ։ Քիմիական գիտությունների թեկնածու (1992)։
* 1998 թվականին ավարտել է Հարավային Կովկասի իրավապաշտպան կազմակերպությունների սեմինարը (Թբիլիսի-Գուդաուրի, Վրաստան)։
* 2002 թվականին ավարտել է հակամարտությունների կարգավորման թեմայով սեմինարը (Գուդաուրի, Վրաստան)։
* 2002 թվականին ավարտել է լրագրության սեմինար (IREX/ProMedia):

### Աշխատանքային գործունեություն
* 2004 թվականից առ այսօր, Վանաձորի մամուլի ակումբի նախագահ։
* 2002 թվականից առ այսօր, «Քաղաքացիական նախաձեռնություն» շաբաթաթերթի խմբագիր, Վանաձոր։
* 1998 թվականից առ այսօր, Հելսինկյան քաղաքացիական ասամբլեայի Վանաձորի գրասենյակի նախագահ։
* 1996-1997 թվականներին աշխատել է Լոռու մարզպետարանի տարածքային բաժնի ղեկավար։
* 1992-1996 թվականներին աշխատել է Վանաձորի քաղաքապետի խորհրդական։
* 1983-1992 թվականներին եղել է Պոլիմերային սոսինձների ինստիտուտի գիտաշխատող, Վանաձոր։
* 1983-1985 թվականներին ծառայել է ԽՍՀՄ Զինված ուժերում՝ քիմզորամասում։ Ունի ավագ լեյտենանտի կոչում։

## Ընտանիք
Ամուսնացած է, ունի երեք զավակ։

## Ծանոթագրություններ

Կատեգորիա:Հայ իրավապաշտպաններ
Կատեգորիա:Վահան Տերյանի անվան թիվ 5 դպրոցի շրջանավարտներ
Կատեգորիա:Շահումյանի շրջանում (Ադրբեջանական ԽՍՀ) ծնվածներ
Կատեգորիա:Քիմիական գիտությունների թեկնածուներ
Կատեգորիա:Հայ քիմիկոսներ
Կատեգորիա:Հայ լրագրողներ
Լիձավա

**Լիձավա** կամ **Լձաա** (աբխազերեն՝ Лӡаа, վրացերեն՝ ლიძავა), գյուղ Աբխազիայի Գագրայի շրջանում, Գագրայից 15 կմ հարավ-արևելք, Բզիբ գետի ձախ ափին։ Գտնվում է ծովի մակարդակից 30 մ բարձրության վրա, Սև ծովի Պիցունդայի ծովախորշի ափին։

## Բնակչությունը
1959 թվականի տվյալներով, գյուղն ուներ 1789 բնակիչ` հայեր, աբխազներ, վրացիներ և ռուսներ, իսկ 1989 թվականին՝ 1506 բնակիչ, կրկին հայեր, աբխազներ, վրացիներ և ռուսներ։

Համաձայն 2011 թվականի հաշվառումների, գյուղում ապրում էր 1930 մարդ, որից 913 (47,3%) - աբխազներ, 707 (36,6%) - հայեր, 210 (10,9%) - ռուսներ, 47 (2,4%) - վրացիներ, 18 (0,9%) - ուկրաինացիներ, 4 (0,2%) - հույներ և 31 (1,6%) այլ ազգերի ներկայացուցիչներ։

Բնակիչներն զբաղվում են ծխախոտի, ցիտրուսային կուլտուրաների, դափնու, եգիպտացորենի մշակությամբ, այգեգործությամբ, անասնապահությամբ, թռչնաբուծությամբ և շերամապահությամբ։ Խորհրդային տարիներին գյուղն ուներ ութամյա դպրոց, հայ-աբխազա-ռուսական տարրական դպրոց, մշակույթի տուն, կինոթատրոն և բուժկայան։

Հայերը եկել են Ինյայից` 1896 թվականին։

## Այլ փաստեր
* 1989  թվականին, գյուղում հողային աշխատանքներ կատարելիս, հայտնաբերվել է հինավուրց միջնադարյան տաճար, որտեղ 2013 թվականից, վերսկսվել են հնագիտական պեղումները։
* Լիձավայում է ծնվել աբխազական քաղաքական գործիչ Ալեքսեյ Ագրբան։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Կատեգորիա:Բնակավայրեր այբբենական կարգով
Արմեն Բաբայան

**Արմեն Կարլուշի Բաբայան** (), հայ տնտեսագետ, քաղաքական գործիչ, ՀՀ ԱԺ 6-րդ գումարման պատգամավոր (Անկուսակցական է, «ՀՅԴ» խմբակցության անդամ)։

## Կենսագրություն
Ծնվել է 1972 թվականի հուլիսի 11-ին Հոկտեմբերյան (այժմ՝ Արմավիր) քաղաքում։

### Կրթություն
1998 թվականին ավարտել է Երևանի «Վարդանանց» համալսարանի տնտեսագիտական ֆակուլտետը։

### Աշխատանքային գործունեություն
* 1997-1999 թվականներին աշխատել է «Հայկոոպ» մանրամեծածախ բազայի առևտրի բաժնի պետի տեղակալ, ապա՝ «Հայկոոպ» մանրամեծածախ բազայի առևտրի բաժնի պետ։
* 2000-2001 թվականներին աշխատել է «Գրանդ Քենդի» ՀՁ ՍՊԸ պահեստապետ։
* 2001-2002 թվականներին աշխատել արտադրամասի պետի տեղակալ։
* 2003-2012 թվականներին աշխատել է «Հոմենվե» ՍՊԸ գործադիր տնօրեն։
* 2004-2007 թվականներին աշխատել է «Գրանդ Քենդի» ՀՁ ՍՊԸ ֆիրմային խանութների գծով փոխտնօրեն։
* 2007-2012 թվականներին աշխատել է «Գրանդ Քենդի» ՀՁ ՍՊԸ-ում որպես գործադիր տնօրեն
* 2017 թվականի ապրիլի 2-ին Հայաստանի Հանրապետության խորհրդարանական ընտրությունների արդյունքում ընտրվել է Հայաստանի Հանրապետության Ազգային Ժողովի 6-րդ գումարման պատգամավոր՝ ՀՅԴ համապետական ընտրական ցուցակով։ ՀՀ ԱԺ 6-րդ գումարման գյուղատնտեսական և բնապահպանական հարցերի, ինչպես նաև ՀՀ ԱԺ 6-րդ գումարման ԱԺ տնտեսական հարցերի մշտական հանձնաժողովների անդամ է։ Անկուսակցական է։

## Ընտանիք
Ամուսնացած է, ունի երեք զավակ։

## Ծանոթագրություններ

Կատեգորիա:ՀՀ ԱԺ 5-րդ գումարման պատգամավորներ
Կատեգորիա:ՀՀ ԱԺ 6-րդ գումարման պատգամավորներ
Կատեգորիա:ՀՅԴ անդամներ
Կատեգորիա:Հայ տնտեսագետներ
Կատեգորիա:Հայ քաղաքական գործիչներ
Կատեգորիա:Վարդանանց համալսարանի շրջանավարտներ
Իվան Դրաչ

**Իվան Ֆեոդորովիչ Դրաչ** (, ), ուկրաինացի բանաստեղծ, արձակագիր, դրամատուրգ, քաղաքական գործիչ, քննադատ։ ԽՄԿԿ անդամ (1959-1990):

## Կենսագրություն
Ծնվել է 1936 թվականի հոկտեմբերի 17-ին Կիևի մարզի Տելիժենցի գյուղում։ 1956-1958 թվականներին ծառայել է բանակում։ 1959-1963 թվականներին սովորել է Կիևի համալսարանում, որից հեռացվել է քաղաքական հայացքների պատճառով։ Ավարտել է ԽՍՀՄ Պետկինոյին կից բարձրագույն սցենարական դասընթացները։ 1990-1992 թվականներին նախագահել է Ուկրաինայի ժողովրդական ՌՈՒԽ-ը։ 1990-1994 թվականներին եղել է ժողովրդական պատգամավոր։ 1991 թվականից «Ուկրաինա» միության նախագահն է։

Իվան Դրաչի բանաստեղծությունների առաջին ժողովածուն տպագրվել է 1962 թվականին։ Հեղինակել է «Առօրեական բալլադներ», «Խոհ ուսուցչի մասին», «Դեպի ակունքներ», «Կիևի երկինքը», «Արմատներ ու սաղարթ», «Արև և Բառ» և այլ գրքեր։ 1976 թվականին արժանացել է Ուկրաինայի Տ. Շևչենկոյի անվան պետական մրցանակին, իսկ 1989 թվականին՝ ԽՍՀՄ պետական մրցանակի։

1996 թվականից Ուկրաինայի մտավորականների կոնգրեսի նախագահն է։

Դրաչի պոեզիային բնորոշ են գեղարվեստական մտածողության մասշտաբայնությունը, գեղագիտական խիստ չափորոշիչները, նուրբ ճաշակը և աշխույժ ոճը։

## Իվան Դրաչը հայերեն
* Բալլադ արևածաղկի մասին; Միայնակ ծիծեռնակը; Խոհերից քո անծիր, իմ միակ; Աշխարհն առանց քեզ՝ խոր խավար; Գոյի առեղծվածը։ Ուկրաինա։ Բանաստեղծություններ, Ե., ԵՃՇՊՀ, 2012, էջ 49-65։ Թարգմ.՝ Լիլիթ Սեյրանյան։

## Ծանոթագրություններ

Կատեգորիա:Ուկրաինացի բանաստեղծներ
Կատեգորիա:Ուկրաինացի արձակագիրներ
Կատեգորիա:Ուկրաինացի դրամատուրգներ
Կատեգորիա:Ուկրաինայի քաղաքական գործիչներ
Կատեգորիա:ԽՍՀՄ գրողների միության անդամներ
Կատեգորիա:20-րդ դարի բանաստեղծներ
Կատեգորիա:Ուկրաինացի սցենարիստներ
Կատեգորիա:Խորհրդային գրողներ
Կատեգորիա:Խորհրդային բանաստեղծներ
Կատեգորիա:Կիևի համալսարանի շրջանավարտներ
Կատեգորիա:ԽՄԿԿ անդամներ
Կատեգորիա:Ուկրաինացի գրողներ
Կատեգորիա:Ուկրաինացի թարգմանիչներ
Կատեգորիա:Անտոնովիչների մրցանակի հաղթողներ
Կատեգորիա:ԽՍՀՄ ԳԽ պատգամավորներ
Կատեգորիա:Խորհրդային սցենարիստներ
Կատեգորիա:Բանաստեղծներ այբբենական կարգով
Սեկրետով (այլ կիրառումներ)

**Սեկրետով**, կարող է վերաբերել՝
* Սեկրետով - գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում
* Սեկրետով - գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում
Սեղանք (այլ կիրառումներ)

**Սեղանք**, կարող է վերաբերել՝
* Սեղանք - գյուղ Արևմտյան Հայաստանում, Խարբերդի վիլայեթի Մեծկերտի գավառակում
* Սեղանք - գյուղ Արևմտյան Հայաստանում, Էրզրումի վիլայեթի Քղիի գավառակում
* Սեղանք - ավերակ գյուղ Արևմտյան Հայաստանում, Էրզրումի վիլայեթի Քղիի գավառակում
Սեմա (այլ կիրառումներ)

**Սեմա**, կարող է վերաբերել՝
* Սեմա - հայ գրող, բանաստեղծ, թարգմանիչ, խմբագիր
* Սեմա - գետ Ռուսաստանում, Ալթայի հանրապետության արևմուտքում, Կատուն գետի ձախ վտակը
Սելմենգա (այլ կիրառումներ)

**Սելմենգա**, կարող է վերաբերել՝
* Սելմենգա - գետ Ռուսաստանում, Սելմենգսկի Պոլոյի վտակը
* Սելմենգա - գետ Շենկուրսկի շրջանում, Արխանգելսկի մարզում, Վագա գետի առաջին վտակը (Հյուսիսային Դվինայի ավազան
* Սելմենգա - գյուղ Ռուսաստանի Արխանգելսկի մարզի Վինոգրադովսկի շրջանի կազմում
Սեկրետարկա (այլ կիրառումներ)

**Սեկրետարկա**, կարող է վերաբերել՝
* Սեկրետարկա - գյուղ Ուկրաինայի Նիկոլաևի մարզի Կրիվոե Օզերոյի շրջանում
* Սեկրետարկա - գյուղ Ռուսաստանի Պենզայի մարզի Սերդոբինսկի շրջանի կազմում
Սեմենովսկի գյուղական խորհուրդ (այլ կիրառումներ)

**Սեմենովսկի գյուղական խորհուրդ** անվանումը կարող է ունենալ հետևյալ կիրառումները․
* Սեմենովսկի գյուղական խորհուրդ (Լիպովոդոլինսկի շրջան) - Ուկրաինայի Սումիի մարզի Լիպոդոլինսկի շրջանում,
* Սեմենովսկի գյուղական խորհուրդ (Խարկովի մարզ) - Ուկրաինայի Խարկովի մարզի Շևչենկովսկի շրջանում,
* Սեմենովսկի գյուղական խորհուրդ (Բլիզնյուկովսկի շրջան) - Ուկրաինայի Խարկովի մարզի Բլիզնյուկովսկի շրջանում։
Սեմինոլ շրջան (այլ կիրառումներ)

**Սեմինոլ շրջան** անվանումը կարող է ունենալ հետևյալ կիրառումները․
* Սեմինոլ շրջան (Ջորջիա) - ԱՄՆ Ջորջիա նահանգի 159 վարչական միավորներից մեկը,
* Սեմինոլ շրջան (Ֆլորիդա) - ԱՄՆ Ֆլորիդա նահանգի 67 վարչական միավորներից մեկը։
Սեյդու Կեյտա (այլ կիրառումներ)

**Սեյդու Կեյտա** անվանումը կարող է ունենալ հետևյալ կիրառումները․
* Սեյդու Կեյտա - մալիցի ֆուտբոլիստ, Մալիի ազգային հավաքականի ֆուտբոլիստ, կիսապաշտպան,
* Սեյդու Կեյտա (լուսանկարիչ) - լուսանկարիչ, ինքնուս, որ ճանաչում է ձեռք բերել 1990-ական թվականներին։
Սեն (այլ կիրառումներ)

**Սեն** անվանումը կարող է ունենալ հետևյալ կիրառումները․
* Սեն (Էն) - համայնք Ֆրանսիայում, գտնվում է Ռոն Ալպեր մարզի Էն գավառում,
* Սեն (գետ) - գետ Ֆրանսիայի հյուսիսում։
Hotshot (խումբ)

**Hotshot** (հանգըլ՝ 핫샷), հարավկորեական տղաների երաժշտական խումբ։ Նրանք դեբյուտ են ունեցել 2014 թվականի հոկտեմբերի 29֊ին «Take A Shot» սինգլով։ 2017 թվականի մարտին Քիդ Մոնսթրը և Սունգվոն մասնակցել են *Produce 101Produce 101* շոուի 2֊րդ եթերաշրջանին։

## Անդամներ
* **Չոնհյոկ** (հանգըլ՝ 준혁), իսկական անուն՝ Չո Ջին Հյոկ (հանգըլ՝ 최준혁) ծնվել է՝ ծնվել է՝ 1992 թվականի ապրիլի 21֊ին (25 տարեկան)։
* **Տիմոտե** (հանգըլ՝ 티모테오), իսկական անուն՝ Քիմ Մոն Գյու (հանգըլ՝ 김문규) ծնվել է՝ 1993 թվականի հունվարի 25֊ին (24 տարեկան)։
* **Քիդ Մոնսթր** (հանգըլ՝ 키드 몬스터), իսկական անուն՝ Նո Թեհյոն (հանգըլ՝ 노태현) ծնվել է՝ 1993 թվականի հոկտեմբերի 15֊ին (23 տարեկան)։
* **Սունգվոն** (հանգըլ՝ 성운), իսկական անուն՝ Հա Սունգ Վոն (հանգըլ՝ 하성운) ծնվել է՝ 1994 թվականի մարտի 22֊ին (23 տարեկան)։
* **Յունսան** (հանգըլ՝ 윤산), իսկական անուն՝ Սան Յուն (հանգըլ՝ 산윤) ծնվել է՝ 1994 թվականի օգոստոսի 22֊ին (22 տարեկան)։
* **Հոդջոն** (հանգըլ՝ 호정), իսկական անուն՝ Գո Հո Ջուն (հանգըլ՝ 고호정), ծնվել է՝ 1994 թվականի հոկտեմբերի 20֊ին (22 տարեկան)։

## Սկավառակագրություն
### Մինի ալբոմ

### Սինգլներ

## Ծանոթագրություններ

## Հղումներ
# <small>http://gaonchart.co.kr/main/section/chart/album.gaon?nationGbn=T&serviceGbn=&targetTime=28&hitYear=2015&termGbn=week</small>
# <small>http://gaonchart.co.kr/main/section/chart/album.gaon?nationGbn=T&serviceGbn=&targetTime=18&hitYear=2015&termGbn=week</small>
# <small>https://web.archive.org/web/20150326122745/http://gaonchart.co.kr/main/section/chart/album.gaon?nationGbn=T</small>
# <small>http://people.search.naver.com/search.naver?where=nexearch&sm=tab_ppn&query=hotshot&os=2094109&ie=utf8&key=PeopleService</small>
# <small>http://osen.mt.co.kr/article/G1109989590</small>
# <small>http://www.oricon.co.jp/prof/650067/</small>
# <small>https://web.archive.org/web/20150827053959/http://gaonchart.co.kr/main/section/chart/online.gaon?nationGbn=T&serviceGbn=ALL</small>
# <small>https://web.archive.org/web/20160303180402/http://gaonchart.co.kr/main/section/chart/album.gaon?nationGbn=T&serviceGbn=&targetTime=07&hitYear=2015&termGbn=month</small>
# <small>https://web.archive.org/web/20150611021716/http://gaonchart.co.kr/main/section/chart/album.gaon?nationGbn=T&serviceGbn=&targetTime=05&hitYear=2015&termGbn=month</small>
# <small>http://gaonchart.co.kr/main/section/chart/album.gaon?nationGbn=T&serviceGbn=&targetTime=04&hitYear=2015&termGbn=month</small>

## Պաշտոնական կայքեր
* HOTSHOT Official Facebook֊ում
* HOTSHOT Official Twitter֊ում
* HOTSHOT Official Youtube֊ում
* HOTSHOT Japan Official Website 
* HOTSHOT Japan Official Twitter֊ում
* HOTSHOT Japan Official Youtube֊ում

Կատեգորիա:Երաժշտական խմբեր այբբենական կարգով
Կատեգորիա:2014 հիմնադրված երաժշտական խմբեր
Կատեգորիա:Հարավկորեական պարային երաժշտական խմբեր
Կատեգորիա:Քեյ փոփ երաժշտական խմբեր
Աբրահամ Գ

**Աբրահամ Գ** (ծննդյան և մահվան թվականներն անհայտ, 16-րդ դարի վերջ - 17-րդ դարի սկիզբ), Աղթամարի կաթողիկոս 1610 թվականից։ Աբրահամ Գ-ն հաջորդել է Գրիգորիս Գ-ին։ Կենսագրական տեղեկություններ չկան։

## Աղթամարի կաթողիկոսների ցանկը
Ըստ Մեսրոպ Մաքսուդյանի Հավաքարանի Աբրահամ Գ-ն հաջորդել է Գրիգոր Է-ին, իսկ նրան նախորդել է Հովհաննես Զ-ն։ Մաղաքիա Օրմանյանը և Ներսես Ակինյանը չեն ընդունում Աբրահամ Գ-ին, իսկ Մեսրոպ Մաքսուդյանը Աբրահամ Գ-ին կաթողիկոս է համարում է Գրիգոր Է-ից հետո և Մարտիրոս Մոկացիից առաջ, որը կաթողիկոս դարձավ 1660 թվականին։ 1610 թվականից մինչև 1660 թվականը (50 տարի), Մեսրոպ Մաքսուդյանցի «Հավաքարան անվանց կաթողիկոսաց (Աղթամարա)»-ում կան 6 կաթողիկոսներ, որոնցից առաջինը Աբրահամ Գ-ն է։

## Կեղծ Աբրահամ Գ
Ըստ Հրաչյա Աճառյանի «Հայոց անձնանունների բառարան»-ի գոյություն ունի ևս մեկ Աբրահամ Գ, որը իբր թե կա Մեսրոպ Մաքսուդյանի Հավաքարանում ու հաջորդել է Գրիգոր Թ Խիզանցուն (հիշատակվում է 1725-ին) և նախորդել Հովհաննես Ը-ին (ձեռագրում Յովհաննէս Դ, 16-րդ դար)։ Մաղաքիա Օրմանյանը և Ներսես Ակինյանը այս մեկին նույնպես չեն ընդունում, Հրաչյա Աճառյանը գրում է, որ սա կեղծիք է, իսկ Մեսրոպ Մաքսուդյանցի Հավաքարանում իսպառ բացակայում է այս Աբրահամ Գ-ն։

## Տես նաև
* Աղթամարի կաթողիկոսություն
* Սև Լեռան ժողով
* Կարմիր վանք

## Ծանոթագրություններ

## Աղբյուրներ
* Հայոց անձնանունների բառարան, Հր. Աճառեան։ ԵՊՀ, Երեւան, 1944, Հատոր 2, Ցուցակ 1, Էջ 41
* «Ազգապատում», Մաղաքիա Օրմանյան, Կ. Պոլիս, 1914, 2393

## Արտաքին հղումներ
* «Հավաքարան անվանց կաթողիկոսաց (Աղթամարա)», Մաքսուդյանց Մ., Էջմիածին, 1916, էջ 63

Կատեգորիա:Աղթամարի կաթողիկոսներ
Կատեգորիա:17-րդ դարի հայ կաթողիկոսներ
Կոլխիդա (Աբխազիա)

**Կոլխիդա** կամ **Փսախարա** (աբխազերեն՝ Ҧсахара, վրացերեն՝ კოლხიდა), քաղաքատիպ ավան Աբխազիայի Գագրայի շրջանում, Գագրայից 5 կմ հյուսիս-արևելք։ Գտնվում է ծովի մակարդակից 20 մ բարձրության վրա։

## Բնակչությունը
1959 թվականի տվյալներով, Կոլխիդա գյուղում բնակվում էր 1667 մարդ (այդ թվում` Վերին Կոլխիդա գյուղն ուներ 486 բնակիչ, հիմնականում հայեր, իսկ Ներքին Կոլխիդան` 1667 բնակիչ), հիմնականում հայեր և մասամբ վրացիներ։ 1989 թվականի տվյալներով, Կոլխիդայում բնակվում էր 3102 մարդ, հիմնականում կրկին հայեր և վրացիներ։

Համաձայն 2011 թվականի հաշվառումների, Կոլխիդայում բնակվում էր 2492 մարդ, որից 1486 (59,6%) - հայեր, 727 (29,2%) - աբխազներ, 170 (6,8%) - ռուսներ, 56 (2,2%) - վրացիներ, 21 (0,8%) - հույներ, 12 (0,5%) - ուկրաինացիներ և 20 (0,8%) այլ ազգերի ներկայացուցիչներ։

Բնակիչներն զբաղվում են ծխախոտի, ցիտրուսային կուլտուրաների մշակությամբ, բանջարաբուծությամբ, այգեգործությամբ և անասնապահությամբ։ Խորհրդային տարիներին գյուղն ուներ վրացական միջնակարգ և հայկական ութամյա դպրոցներ, ակումբ և բուժկայան։

Հայերը եկել էին շրջակա գյուղերից` 1923 թվականին։

1992 թվականին, Աբխազիայի կառավարության որոշմամբ, գյուղը վերանվանվել է Փսախարա։ 1982 թվականին, Կոլխիդան ստացել էր քաղաքատիպ ավանի կարգավիճակ, սակայն Աբխազիայի կառավարությունը այն ներկայացնում է որպես` գյուղ։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Նուր ալ-Հուսեյն

**Նուր ալ-Հուսեյն** (, ի սկզբանե՝ **Լիզա Նաջիբ Հալաբի**, ), արաբ պետական գործիչ, Հորդանանի թագավոր Հուսեյ իբն Թալալի վերջին կինն է։ Հորդանանի թագավորի մահից հետո՝ 1999 թվականին դարձել է այրի։

Ամուսնանալով Հուսեյն իբն Թալալի հետ Լիզա Հաջիբ Հալաբը ստիպված է եղել հրաժարվել է Ամերիկայի Միացյալ Նահանգների քաղաքացիությունից (ծնվել է Ամերիկայի մայրաքաղաք Վաշինգտոնում) և ընդունել իսլամ՝ ստանալով Նուր ալ-Հուսեյն անունը։

## Կենսագրություն
Լիզա Նաջիբ Հալաբին ծնվել է 1951 թվականի օգոստոսի 23-ին Ամերիկայի Միացյալ Նահանգների մայրաքաղաք Վաշինգտոնում։ Նրա հայրը եղել է սիրիական ծագում ունեցող գործարար, իսկ մայրը եղել է շվեդուհի։ Լիզայի հայրը բացի արաբական ծագումից ունեցել է նաև անգլո-սաքսոնական արմատներ։ Նա երկար տարիներ ղեկավարել է պանամերիկյան ընկերությունը և անգամ զբաղեցրել է պետքարտուղարի տեղակալի պաշտոնը։

Նյու Յորքի վարժարանում սովորելուց հետո ավարտել է Փրինսթոնի համալսարանի ճարտարապետության և քաղաքաշինության ֆակուլտետը։

Համալսարանական կրթությունն ավարտելուց հետո Լիզան տեղափոխվել է Ավստրալիա, որտեղ նա աշխատել է մասնագիտացված քաղաքաշինական ընկերությունում։ Շուտով նա աշխատանքային գործունեություն է ծավալել Մեծ Բրիտանիայում և ապա Իրանի Իսլամական Հանրապետության մայրաքաղաք Թեհրանում։ 1976 թվականին վերադարձել է Միացյալ Նահանգներ և աշխատել հոր ավիաընկերությունում։

1977 թվականից աշխատել է Հորդանանի ազգային ավիաընկերությունում։ Հենց աշխատանքային այս տարիներին էլ Լիզան հանդիպել է Հորդանանի թագավոր Հուսեյնին։ 1978 թվականին ամուսնացել է Հուսեյ իբն Թալալի հետ։ Ունեցել են չորս երեխաներ։

## Տես նաև
* Հայա բինթ ալ-Հուսեյն

## Ծանոթագրություններ

Կատեգորիա:21-րդ դարի ամերիկացի կին գրողներ
Կատեգորիա:21-րդ դարի կին գրողներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Ամերիկացի կին գրողներ
Կատեգորիա:Ամերիկացի ճարտարապետներ
Կատեգորիա:Իսլամական ֆեմինիզմի հետևորդներ
Կատեգորիա:Կին ինքնակենսագիրներ
Կատեգորիա:Հորդանանցի գրողներ
Կատեգորիա:Հորդանանցի կին գրողներ
Կատեգորիա:Հորդանանցի ֆեմինիստներ
Կատեգորիա:Պատվո լեգեոնի շքանշանի Մեծ խաչի ասպետներ
Կատեգորիա:Վաշինգտոն քաղաքում ծնվածներ
Կատեգորիա:Փրինսթոնի համալսարանի շրջանավարտներ
Մեխադիր

**Մեխադիր** (նախկինում՝ Նակադուլի, աբխազերեն՝ Маҳадыр, վրացերեն՝ მეხადირი), գյուղ Աբխազիայի Գագրայի շրջանում, Գագրայից 23 կմ հյուսիս-արևմուտք։ Գտնվում է ծովի մակարդակից 250 մ բարձրության վրա։

## Բնակչությունը
1959 թվականի տվյալներով, գյուղն ուներ 682 բնակիչ (Վերին Նակադուլի գյուղը` 228 բնակիչ, իսկ Ներքին Նակադուլի գյուղը` 454 բնակիչ), հիմնականում հայեր։ 1989 թվականին, գյուղում ապրում էր 137 մարդ, մեծամասնությունը կրկին հայեր։

2011 թվականի հաշվառումներով, գյուղական բնակչության թիվը կազմել է 1779 մարդ, որից 1618 (90,9%) - հայեր, 122 (6,9%) - ռուսներ, 11 (0,6%) - ուկրաինացիներ, 7 (0,4%) - աբխազներ, 3 (0,2%) - վրացիներ և 18 (1,0%) այլ ազգերի ներկայացուցիչներ։

Բնակիչները զբաղվում են ծխախոտի և եգիպտացորենի մշակությամբ, այգեգործությամբ, անասնապահությամբ և մեղվաբուծությամբ։ Խորհրդային տարիներին գյուղն ուներ հայկական ութամյա և տարրական դպրոցներ, երկու ակումբ, գրադարան և բուժկայան։ Մեխադիրը հիմնադրել են մոլդովացիները` 1883 թվականին։

Հայերը եկել են Սամսունի և Օրդուի շրջակայքի գյուղերից` 1898 թվականին։

1956 թվականին, Նակադուլի (Վերին Նակադուլի և Ներքին Նակադուլի) գյուղը` վերանվանվել է Մեխադիր։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Two X

**Two X** (Հանգըլ՝ 투엑스, հապավում *Top Win One*֊ի համար), հարավկորեական աղջիկների երաժշտական խումբ, թողարկել է *J. Tune Camp*֊ը 2012 թվականին։ Խումբը կազմված է չորս անդամից՝ Ջիյու, Ին, Սուրին և Ինյոն։ 2016 թվականին Մունջուն լքել է խումբը։

## Պատմություն
### 2012-13՝ դեբյուտ ''Double Up''֊ի և ''Ring Ma Bell''֊ի հետ
2012 թվականի օգոստոսի 16֊ին *Two X*֊ը դեբյուտ ունեցավ *M! Countdown* հեռուստատեսային երաժշտական հաղորդման մեջ, որտեղ նրանք դեբյուտ ունեցան «Double Up» սինգլով։ Շուտով դրան հետևեց նրանց երկրորդ սինգլը՝ «Ring Ma Bell»։

### 2014, իսկական ժամանակ՝ փոխելով լեյբլը, Hiatus և Մինջուի հեռացում
2014 թվականին *Two X*֊ը ավարտեց իր պայմանագիրը *J. Tune Camp*֊ի հետ և նոր պայմանագիր կնքեց *Star Gaze Entertainment*֊ի հետ։

2016 թվականի հունվարին հրապարակվել է, որ խմբի անդամներից Մինջուն որոշել է լքել խումբը։

2016 թվականի օգոստոսի 23֊ին խումբը թողարկել է «Over» երգը, որտեղ եղել է նրանց առաջին հանդիպումը երեք տարվանից հետո, ինչպես նաև նրանց առաջին թողարումը չորս հոգով։

## Անդամներ
### Հիմնական
* Ջիյու / Իմ Չոն Սուկ, (հանգըլ՝ 임창숙)
* Ին / Չհվե Ին Մի, (հանգըլ՝ 최은미)
* Քիմ Սու Րին/ Քիմ Սու Րին, (հանգըլ՝ 김수린)
* Չո Ին Յոն/ Չո Ին Յոն, (հանգըլ՝ 주은영)

### Նախկին
* Կվան Մին Ջու/ Կվան Մին Ջու (հանգըլ՝ 곽민주)

## Սկավառակագրություն
### Մինի ալբոմներ

### Սինգլներ

## Ծանոթագրություններ

## Արտաքին հղումներ
# <small>http://www.allkpop.com/article/2016/08/two-x-to-make-their-1st-comeback-in-3-years-on-the-show</small>
# <small>https://www.nowkpop.com/2016/01/09/breaking-two-xs-minju-reveals-to-have-departed-from-the-group-remaining-members-to-make-a-comeback-soon/</small> 
# <small>http://www.koreaboo.com/news/girl-group-two-x-terminates-contract-management-company-delaying-comeback/</small>
# <small>http://selective-hearing.com/two-xs-ring-ma-bell-so-derivative-were-discussing-etymology/</small> 
# <small>http://www.allkpop.com/article/2012/08/two-x-debuts-with-double-up-on-m-countdown</small>
# <small>http://gaonchart.co.kr/main/section/chart/online.gaon?pageNo=2&nationGbn=T&serviceGbn=ALL&targetTime=34&hitYear=2012&termGbn=week</small>
# <small>http://www.gaonchart.co.kr/main/section/total/list.gaon</small>
# <small>http://gaonchart.co.kr/main/section/chart/album.gaon?nationGbn=T&serviceGbn=&targetTime=02&hitYear=2013&termGbn=month</small>
# <small>http://gaonchart.co.kr/main/section/chart/album.gaon?nationGbn=T&serviceGbn=&targetTime=08&hitYear=2013&termGbn=week</small>
# <small>http://gaonchart.co.kr/main/section/chart/album.gaon?nationGbn=T&serviceGbn=&targetTime=08&hitYear=2012&termGbn=month</small>
# <small>http://gaonchart.co.kr/main/section/chart/album.gaon?nationGbn=T&serviceGbn=&targetTime=35&hitYear=2012&termGbn=week</small>

Կատեգորիա:2012 հիմնադրված երաժշտական խմբեր
Կատեգորիա:Երաժշտական խմբեր այբբենական կարգով
Կատեգորիա:Հարավկորեական երաժշտական խմբեր
Կատեգորիա:Հարավկորեական պարային երաժշտական խմբեր
Կատեգորիա:Քեյ փոփ երաժշտական խմբեր
Սեն Դենի (այլ կիրառումներ)

**Սեն Դենի** անվանումը կարող է ունենալ հետևյալ կիրառումները․
* Սեն Դենի` քաղաք, Ռեյունյոն գաղութի ադմինիստրատիվ կենտրով,
* Սեն Դենի` կոմունա Իտալիայի Վալե դ'Աոստա մարզում,
* Սեն Դենի`  կոմունա Ֆրանսիայում։